Platón - Uiquipedia

# Platón

### De Uiquipedia

Reproducción d'un bustu de Platón

Platón (en griegu Πλάτων) (ca. 427 adC – 347 adC) foi un filósofu griegu, alumnu de Sócrates y maestru d'Aristóteles; la so influyencia como autor y sistematizador vien siendo incalculable en tola historia de la filosofía, de la que dixérase qu'algamó identidá como disciplina pola mor de los sos trabayos. Ente les obres de so más importantes atópense los diálogos La República (en griegu Πολιτεια, politeia, "ciudá"), nos desendolca la filosofía política d'un estáu ideal; el Fedro, nel que desarrolla una complexa ya influyente teoría psicolóxica; el Timeo, ensayu de cosmoloxía racional influída poles matemátiques pitagóriques; y el Teeteto, el primer estudiu que se conoz sobre filosofía de la ciencia.

Les narraciones alegóriques de delles de les sos obres, ente les que tan el Timeo y el Critias, dieron orixe al mitu de l'Atlántida.

Platón foi tamién fundador de l'Academia d'Atenas, onde estudió Aristóteles.

Platón participó na enseñanza na Academia y escribió sobre temes filosóficos enforma estremaos, especialmente los que trataben de la política, ética, metafísica y epistemoloxía. Les obres más famoses de Platón foron los sos diálogos, si bien dellos epigrames y cartes tamién sobrevivieren. Se cree que tolos diálogos de Platón que se conocen son auténticos.

Los diálogos de Platón tienen muncha vitalidá y davezu inclúin humor ya ironía.

A Sócrates mencionalu frecuentemente nos diálogos. Poro, ye perdifícil en delles vagaes estremar les aportaciones de Sócrates de les de Platón, por cuanto Sócrates nun dexó evidencia escrita de les enseñances de so; esta ambigüedá ye lo que se conoz como “problema socrático”. Nun hai dubia, per embargu, que Platón foi influíu fondamente poles enseñances de Sócrates.

## [editar] Obra

Platón escrebió na forma de diálogos. La colección desos escritos - xeneralmente tenida como auténtica - vien darréu:

- Alcibíades (Primeru): trata de la doutrina socrática del auto-conocimientu;
- Alcibíades (Segundu): trata del conocimientu;
- Apoloxía: relata'l discursu de defensa de Sócrates nel tribunal d'Atenas;
- Banquete: trata del orixe, les diferentes manifestaciones y el significáu del amor sensual;
- Cármides: diálogu éticu;
- Clítofon: trata de la virtú;
- Cratilo: de la naturaleza de los nomes;
- Critias: Platón narra equi el mitu de l'Atlántida al traviés de Critias (el só güelu). Ye un diálogu inacabáu;
- Critón: de la xusticia;
- Eutidemo: crítica a los sofistes;
- Eutifrón: trata de los conceutos de piedá ya impiedá;
- Fedón: relata'l xuiciu y muerte de Sócrates y trata de la imortalidá del ánima;
- Fedro: de la retórica y l'amor sensual;
- Filebo: sobre lo bono y lo bello, y cómo l'home pue vivir meyor;
- Gorxias: trata del auténticu filósofu énte los sofistes;
- Hipias (mayor): discusión estética;
- Hipias (menor);
- Ión: trata de poesía;
- Laques: trata del coraxe;
- Leis: aborda dellos asuntos de la esfera política y xurídica. Ye'l caberu (inacabáu), más llargu y complexu diálogu de Platón;
- Lisis: trata de l'amistá/amor;
- Menexeno: eloxio de la muerte nel campu batalla;
- Menon: trata de l'enseñu de la virtú;
- Parménides: trata de la ontoloxía. Ye nesti diálogu nel que Platón introduz la teoría de les formes;
- Políticu: trata del perfil d'home políticu;
- Protágoras: trata del conceptu y naturaleza de la virtú;
- La República: aborda dellos temes, toos subordinaos a la cuestión central de la xusticia;
- Sofista: diálogo de calter ontolóxicu;
- Teeteto: trata esclusivamente de la Teoría del Conocimientu;
- Timeo: trata del orixe l'universu.

Retrieved from "http://ast.wikipedia.org../../../p/l/a/Plat%C3%B3n.html"

Categoríes: Filósofos | Grecia Antigua

##### Views

- Artículu
- Discusión
- Revisión actual

##### Buscar

##### Otres llingües

- Afrikaans
- العربية
- Български
- বাংলা
- Bosanski
- Català
- Česky
- Cymraeg
- Dansk
- Deutsch
- Ελληνικά
- English
- Esperanto
- Español
- Eesti
- Euskara
- فارسی
- Suomi
- Français
- Gaeilge
- Galego
- עברית
- Hrvatski
- Magyar
- Bahasa Indonesia
- Ilokano
- Ido
- Íslenska
- Italiano
- 日本語
- Basa Jawa
- ქართული
- 한국어
- Latina
- Lietuvių
- Latviešu
- Македонски
- Bahasa Melayu
- Plattdüütsch
- Nederlands
- Norsk (bokmål)
- Polski
- پښتو
- Português
- Română
- Русский
- Sicilianu
- Srpskohrvatski / Српскохрватски
- Simple English
- Slovenčina
- Slovenščina
- Shqip
- Српски / Srpski
- Svenska
- தமிழ்
- Тоҷикӣ
- ไทย
- Tok Pisin
- Türkçe
- Українська
- اردو
- Tiếng Việt
- Walon
- 中文